No podem estar més contents amb la nostra elecció. Vam arribar a les 23:00h de la nit a l'apartament, i en Manuel ens estava esperant amb un enorme somriure a la cara. Ens va explicar una mica la història de l'apartament, i ens va ensenyar què hi havia pels voltants (restaurant, platja, etc.). La benvinguda va ser genial!
L'apartament és fantàstic. En el nostre cas, érem 3 persones, i no hem tingut problemes d'espai. Està tot molt ben cuidat, fins a l'últim detall. A la cuina no li falta de res (hi ha fins i tot nevereta per anar a la platja i tuppers!). Així mateix, la neteja és impecable (quan entres, notes que està tot molt net, fa molt bona olor).
Pel que fa a la terrassa, és fantàstica. La gran majoria d'hores te les passes allà fora, gaudint del so del mar i de la seva brisa. Els veïns, són tots molt simpàtics. Sembla que visquis en una comunitat molt ben avinguda.
L'apartament disposa d'aire condicionat (que funciona molt bé), rentadora i forn, cosa que et permet fer llargues estades.
Després d'aquesta experiència, no tenim cap dubte de que tornarem a Menorca, i si podem, tornarem al mateix apartament!
Moltes gràcies, Manuel!